తెలంగాణలో మహిళా తహసీల్దార్ దారుణహత్య WATCH LIVE TV
లెమన్ ట్రీ హోటల్స్ ఐపీవో
మొద‌టిసారి మార్కెట్లోకి ప్రవేశించాల‌నుకునే మ‌దుప‌ర్ల‌కు ఇది మంచి ఎంపిక అని ఆర్థిక ప్ర‌ణాళిక నిపుణులు సూచిస్తున్నారు. అయితే ఎక్కువ రిస్క్ తీసుకునే సామ‌ర్థ్యం ఉంటేనే దీని వైపు మొగ్గుచూప‌డం మంచిది. లేక‌పోతే వ‌ద్దు.
TNN | Updated:
Mar 26, 2018, 11:09AM IST
ఢిల్లీకి చెందిన‌ లెమన్ ట్రీ హోటల్స్ ఐపీవో ఈనెల 26న(ఈ రోజు) ప్రారంభం కానుంది. ఈనెల 28న ముగిసే ఈ ఇష్యూ ద్వారా కంపెనీ రూ.1039 కోట్లను సమీకరించాలని యోచిస్తోంది. ఐపీవో కోసం గత సెప్టెంబర్‌లో సెబీకి ముసాయిదా పత్రాలను దాఖలు చేయగా ఈ ఏడాది ప్రారంభంలో సెబీ అనుమతులిచ్చింది. ఇష్యూ ధరల శ్రేణిని ఒక్కో షేరుకు రూ.54-56గా కంపెనీ నిర్ణయించింది. మొత్తం 18,54,79,400 ఈక్విటీ షేర్లను జారీ చేసి 23.59 శాతం వాటాను విక్రయించనున్నట్టు కంపెనీ వెల్లడించింది. శుక్రవారం(ఈనెల 23) యాంకర్ ఇన్వెస్టర్లకు బిడ్డింగ్ ప్రారంభం కాగా.. సోమవారం (ఈనెల 26) నుంచి ఇష్యూ ప్రారంభం కానుంది. ఈ ఇష్యూకు కోటక్ మహీంద్రా క్యాపిటల్ కంపెనీ లిమిటెడ్, CLSA ఇండియా ప్రైవేట్ లిమిటెడ్, జేపీ మోర్గాన్ ఇండియా ప్రైవేట్ లిమిటెడ్, యెస్ సెక్యూరిటీస్(ఇండియా) లిమిటెడ్‌లు బుక్ రన్నింగ్ లీడ్ మేనేజర్లుగా వ్యవహరిస్తున్నాయి. ఐపీఓ అనంతరం కంపెనీ షేర్లు BSE, NSEల్లో లిస్ట్ కానున్నాయి. ఈ ఇష్యూ ద్వారా వాటాదారులకు నగదు లభ్యత సమస్య తీరిపోవడమే కాకుండా హోటళ్ళకు చక్కని ప్రచారం లభిస్తుందని ఆశిస్తున్నట్టు కంపెనీ తెలిపింది.
కంపెనీ వివరాలు :
2002లో ఢిల్లీ కేంద్రంగా ప్రారంభమైన లెమన్ ట్రీ హోటల్స్‌కి ప్రస్తుతం 28 పట్టణాల్లో 45 హోటళ్ళు ఉన్నాయి. విలాసవంతం, అందుబాటు ధరల్లో మొత్తం నాలుగు రకాల శ్రేణిలో 4697 గదులను(జనవరి 31, 2018 నాటికి) కంపెనీ నిర్వహిస్తోంది. ప్రస్తుతం రెడ్ ఫాక్స్, లెమన్ ట్రీ, లెమన్ ట్రీ ప్రీమియర్ పేరుతో 3 బాండ్లు ఉన్నాయి. NCR, బెంగళూరు, హైదరాబాద్, చెన్నైతో పాటు టైర్-1, టైర్-2 పట్టణాలైన పూణే, అహ్మదాబాద్, ఛండీఘడ్, జైపూర్, ఇండోర్, ఔరంగాబాద్ తదితర నగరాల్లో ఈ సంస్థ సేవలు అందిస్తోంది. తక్కువ బడ్జెట్‌తో మిడ్ మార్కెట్ హోటల్స్‌లో అగ్రగామి సంస్థల్లో ఒకటి లెమన్ ట్రీ హోటల్స్‌లో ప్రస్తుతం 5వేల మందికి పైగా ఉపాధిని పొందుతున్నారు. లెమన్ ట్రీ ప్రీమియర్ అప్పర్ మిడిల్ క్లాస్ వర్గాలకు, లెమన్ ట్రీ హోటల్స్ మధ్యతరగతి ప్రజల కోసం కాగా, ఎకనామీ సెగ్మెంట్లో రెడ్ ఫాక్స్ సేవలు అందిస్తోంది. భారత దేశంలో వేగంగా విస్తరిస్తూ, అతిథుల మన్ననలు అందుకుంటోంది ఈ సంస్థ.